
Ministru kabineta sēdes protokollēmums

Informatīvais ziņojums "Informatīvais ziņojums “Par jaunas ārstniecības personu darba samaksas kārtības izstrādāšanu”"

· 1. Pieņemt zināšanai iesniegto informatīvo ziņojumu.
· 2. Atbalstīt informatīvajā ziņojumā ietverto ārstniecības personu pilna laika slodzes ekvivalenta konceptu. Veselības ministrijai izstrādāt ārstniecības personu pilna laika slodzes ekvivalenta koncepta ieviešanai nepieciešamos normatīvos aktus atbilstoši ikgadēji piešķirtajiem valsts budžeta līdzekļiem. Veselības ministram atbilstoši norādītajiem risinājuma ieviešanas termiņiem, iesniegt tos noteiktā kārtībā izskatīšanai Ministru kabinetā.
· 3. Jautājumu par papildu valsts budžeta līdzekļu piešķiršanu ārstniecības personu darba samaksas paaugstināšanai 2023. gadam un turpmāk ik gadu izskatīt Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

